laion/Wikipedia-Exotic huggingface dataset:
Visiting Hours

Visiting Hours (בעברית: שעות ביקור) הוא סינגל שיווקי שהוקלט על ידי הזמר האנגלי אד שירן. השיר יצא לאור ב-19 באוגוסט 2021, על ידי חברת התקליטים אסילום רקורדס, כסינגל שיווקי הראשון מתוך אלבום אולפן =. ב-2 במרץ 2021, נפטר מקדם המוזיקה האוסטרלי מייקל גודינסקי בשנתו בגיל 68. שירן ביצע לראשונה את "Visiting Hours" בהלווייתו של גודינסקי ב-24 במרץ 2021 כמחווה לו באוסטרליה. גם חבריו הקרובים של גודינסקי וחבריו המוזיקאים, קיילי מינוג וג'ימי בארנס, סיפקו לשיר קולות רקע. שירן סיים את השיר במהלך ששהה בבידוד כשבועיים בביתו בעקבות החלטתו לנסוע לאוסטרליה הלווייתו של גודינסקי. ב-19 באוגוסט 2021, הוציאה שירן את השיר כסינגל לקידום מכירות והכריזה על האלבום. סרטון הופעה חיה, שצולם בכנסיית סנט סטפן בהמפסטד, לונדון, יצא גם הוא עם השיר. שירן הצהיר כי הוא "סיים את כתיבת השיר הזה ועבר צער ראוי בפעם הראשונה, ומבחינתי הוא אחד השירים החשובים ביותר באלבום האולפן שלי =. "Visiting Hours", הוא שיר המוקדש למייקל גודינסקי, אשר מוכר בתור מקדם המוזיקה אוסטרלי. בפסוק הראשון, שירן פונה לבתו ולאשתו, בתו של צ'רי סיבורן, ליירה אנטארקטיקה סיבורן שירן, ומאחלת שגודינסקי היה זוכה לפגוש אותה: "הלוואי שלגן עדן יהיו שעות ביקור / כדי שאוכל פשוט להופיע ולראות תביא את החדשות / שהיא מזדקנת והלוואי שפגשת אותה / הדברים שהיא תלמד ממני, קיבלתי את כולם ממך". מידע על הסינגל "Visiting Hours" באתר מיוזיק בריינז מילות השיר "Visiting Hours" באתר Genius סרטון השיר "Visiting Hours" באתר יוטיוב אד שירן, ג'וני מקדייד, אנט קלמונס, מייקל פולק, איימי ודג', קרטר סקוט, קים לאנג סמית' Price, Joe (19 באוגוסט 2021). "Ed Sheeran Announces Album and Shares New Song "Visiting Hours"". Complex. נבדק ב-19 באוגוסט 2021. {{cite news}}: (עזרה) Kaufman, Gil (24 במרץ 2021). "Ed Sheeran Gets Emotional During Debut of New Song 'Visiting Hours' at Michael Gudinski Memorial". Billboard. נבדק ב-19 באוגוסט 2021. {{cite news}}: (עזרה) Curto, Justin (19 באוגוסט 2021). "Ed Sheeran to Complete the Equation With New Album =". Vulture. נבדק ב-19 באוגוסט 2021. {{cite web}}: (עזרה) "Ed Sheeran - Visiting Hours - [Official Performance Video]". 19 באוגוסט 2021. נבדק ב-19 באוגוסט 2021. {{cite web}}: (עזרה) Sheeran, Ed (19 באוגוסט 2021). "Filmed a live version of visiting hours in St Stephens Church, Hampstead. I finished writing this song going through proper grief for the first time, and for me its one of the most important songs on =. Thank you to @kylieminogue and @jimmybarnesofficial for sharing their talent on the backing vocals of the recorded version of this song. It's an honour to sing with you. I hope you love it, it's out on all platforms now, and preorder the album, link in bio x". נבדק ב-19 באוגוסט 2021. {{cite web}}: (עזרה) "Ed Sheeran's 'Visiting Hours': Inside The Heartfelt Lyrics From The Upcoming Album". Capital FM. 20 באוגוסט 2021. נבדק ב-20 באוגוסט 2021. {{cite web}}: (עזרה)
יונדאי סטאריה

יונדאי סטאריה (באנגלית: Hyundai Staria) היא מכונית קומפקטית במרכב מיניוואן, שמיוצרת על ידי יונדאי מוטור משנת 2021. היא נחשפה ב-18 במרץ 2021 והגיעה לישראל ב-31 במאי 2022. היא המחליפה של יונדאי i800. ב-19 באפריל 2022 הוצגה גרסת מוטורהום לסטאריה, המכונה "לאונג' קאמפר". היא משווקת עם מנועי בנזין, גז ודיזל. מנועי הבנזין בנפחי 2.5 ליטר ו-3.5 ליטר המספק 272 כ"ס ב-6,400 סל"ד. מנוע הגז בנפח 3.5 ליטר המספק 240 כ"ס ב-6,000 סל"ד, מנוע הדיזל בנפח 2.2 ליטר טורבו המספק 177 כ"ס ב-3,800 סל"ד. כל המנועים משווקים לבחירה בין תיבת הילוכים אוטומטית בעלת שמונה הילוכים לבין תיבת הילוכים ידנית בעלת שישה הילוכים. הגרסה היוקתית מגיעה עם שבעה או תשעה מקומות, נורות לד בתוך המכונית מושבי כורסא נוחים, המעניקים חווית נסיעה. המושבים מסתובבים בצורה של פנים מול פנים או פנים אל גב. הגרסה הבסיסית הגרסה היוקרתית (פרימיום) - פנים קיה קרניבל טויוטה סיינה מדיה וקבצים בנושא יונדאי סטאריה בוויקישיתוף אתר האינטרנט הרשמי של יונדאי סטאריה (באנגלית) cartube, יונדאי i800 החדש 2021 נחשף - יונדאי סטאריה, באתר cartube cartube, יונדאי סטאריה 2022 בישראל - מחיר החל מ-236,900 שקל, באתר cartube אלדד מנורי, יונדאי סטאריה, מחליפו של יונדאי i800 נחשף, באתר גיר, ‏21 במרץ 2021 ניר בן זקן, יונדאי מציגה: פולקסווגן יכולה? אז גם אנחנו, באתר ynet, 24 באפריל 2022
MG 1

MG 1 (באנגלית: MG One) היא מכונית קומפקטית במרכב קרוסאובר, בעלת חמישה מקומות ישיבה, שמיוצרת על ידי MG משנת 2021. היא נחשפה ב-30 ביולי 2021. היא משווקת עם מנוע בנזין בנפח 1.5 ליטר טורבו המספק 184 כ"ס. תיבת הילוכים דו-מצמדית בעלת שבעה הילוכים. המנוע בגרסת הנעה קדמית. מבט קדמי מבט אחורי מבט לצד מדיה וקבצים בנושא MG 1 בוויקישיתוף אתר האינטרנט הרשמי של MG 1 MG One teased, CarExpert (באנגלית) HT Auto Desk, MG One mid-size SUV revealed in two hues ahead of global debut, Hindustan Times Auto News, ‏29 ביולי 2021 (באנגלית) 【图】造型时尚/全新架构打造 MG ONE正式亮相_汽车之家, www.autohome.com.cn
שאמס צ'ראניה

שאמס צ'ראניה (באנגלית: Shams Charania; נולד ב-1 באפריל 1994) הוא כתב ועיתונאי ספורט אמריקאי המסקר את ליגת ה-NBA עבור רשת הספורט האמריקאית ESPN. צ'ראניה נולד בווילמט שבאילינוי למהגרים מוסלמים מפקיסטן. הוא התחיל את הקריירה שלו כעיתונאי ספורט בגיל 17, כשהחל לסקר את השיקגו בולס עבור אתר הבלוגים "ChicagoNow", השייך לעיתון השיקגו טריביון. בשנת 2012 החל לכתוב עבור האתר "RealGM" (אנ'), כשהוא מתמקד בסיקור עסקאות קניית שחקנים קטנות שנערכו בליגת ה-NBA. לאחר מספר שנים הוא תפס את תשומת ליבו של עתינואי הספורט וה-NBA אדריאן ווג'נרובסקי, שהחליט לצרף אותו ל"Yahoo Sports". לאחר מעברו ל-Yahoo הוא החל לפרסם החתמות ועסקאות בהיקף גדול יותר. בקיץ 2016 היה הראשון לדווח על מעברו של דווייט הווארד לאטלנטה הוקס, שובו של דמאר דרוזן לטורונטו ראפטורס והחתמותיהם של לואול דנג וג'מאל קרופורד. ב-2017 דיווח על החתמותיהם של סטפן קרי, בלייק גריפין, ג'ף טיג ופול מילסאפ. ב-14 באוגוסט 2018 הודיע בחשבון הטוויטר שלו כי הוא עוזב את "Yahoo Sports", עבור כלי התקשורת "האתלטיק" ו"סטדיום". ב-11 במרץ 2020 היה הראשון לדווח כי שחקן היוטה ג'אז רודי גובר נדבק בנגיף הקורונה, מה שהביא לעצירת עונת 2019/2020 ב-NBA. ב-2 באוקטובר 2020 היה הראשון לדווח שנשיא ארצות הברית דונלד טראמפ והגברת הראשונה של ארצות הברית מלניה טראמפ נדבקו בנגיף הקורונה. ב-7 באוקטובר 2024 הודיע שהוא עוזב את האתלטיק לטובת מעבר ל-ESPN, בתור כתב ה-NBA הבכיר, לאחר עזיבתו של ווג'נרובסקי. שאמס צ'ראניה, ברשת החברתית אקס (טוויטר) Wojnarowski, Adrian (6 בינואר 2014). "Big-time story break by the best young reporter in business, @ShamsCharania. This kid is still in school. He's a Parker-Wiggins combo". @wojespn (באנגלית). נבדק ב-30 בינואר 2018. {{cite web}}: (עזרה) Russell, Jake (25 ביוני 2016). "'The Vertical' NBA draft show live stream was a huge hit with fans. Sorry, ESPN". Washington Post (באנגלית אמריקאית). ISSN 0190-8286. נבדק ב-30 בינואר 2018. {{cite news}}: (עזרה) "Meet Shams Charania, the College Senior Breaking NBA News in Class". Complex (באנגלית). נבדק ב-30 בינואר 2018. {{cite web}}: (עזרה) "Has Adrian Wojnarowski lost his title as king of NBA Twitter?". Sporting News. 3 ביולי 2017. נבדק ב-30 בינואר 2018. {{cite news}}: (עזרה) "Twitter". 14 באוגוסט 2018. נבדק ב-14 באוגוסט 2018. {{cite news}}: (עזרה) Inside the Night the NBA Shut Down (באנגלית), Bleacher Report, 2020-07-20, נבדק ב-2021-08-30 "Shams Charania Scooped Everyone on Donald Trump's Positive COVID-19 Test". www.msn.com. נבדק ב-2021-07-25. Twitter ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "שאמס צ'ראניה".
הסופר קאפ של הליגה המאוחדת של VTB

הסופר קאפ של הליגה המאוחדת של VTB (ברוסית: Суперкубок Единой Лиги ВТБ) הוא טורניר כדורסל לפני פתיחת העונה שנערך על ידי הליגה המאוחדת של VTB בשיתוף פעולה עם חברת "מוסקובסקי ספורט". ארבעה הקבוצות הטובות בליגה משתתפות בטורניר על פי תוצאות העונה הסדירה של העונה החולפת. לעיתים מצורפות קבוצות זרות, כפי שהיה בטורניר 2022. הטורניר אורגן באוגוסט 2021 בשם "הסופרקאפ" (ברוסית: Суперкубок) כשהמנצחת זוכה בגביע המכונה "גביע גומסלקי", כהשראה מטורניר גביע גומלסקי אותו הסופר קאפ מחליף. בטורניר הראשון שנערך ב-18 בספטמבר 2021 השתתפו זניט סנקט פטרבורג, לוקומוטיב קובאן, אוניקס קאזאן וצסק"א מוסקבה. ארבעת הקבוצות הללו סיימו בארבעת המקומות הראשונים בעונה הסדירה של עונת 2020/2021. בטורניר 2022 השתתפו בנוסף לארבעה קבוצות רוסיות גם מגה ופרטיזן בלגרד הסרביות. ב־2023 השתתפו בו בנוסף לששת הקבוצות הטובות בעונה החולפת בליגת VTB, גם פנרבחצ'ה ובשיקטאש הטורקיות. Корстин: победителю Суперкубка Лиги ВТБ вручат Кубок Гомельского Единая лига ВТБ утвердила создание баскетбольного Суперкубка 4 команды — 1 трофей. Гайд по первому Суперкубку в истории Единой Лиги "Известны полуфинальные пары и время начало матчей Суперкубка Лиги ВТБ". Единая лига ВТБ. 2021-08-31. נבדק ב-2021-08-31. https://tickets.vtb-league.com/ "CSKA wins the first title of the season". vtb-league.com (ברוסית). נבדק ב-19 בספטמבר 2021. {{cite web}}: (עזרה)
רדיוביולוגיה

רדיוביולוגיה (Radiobiology) היא המדע העוסק בחקר ההשפעות הביולוגיות של קרינה מייננת ובלתי מייננת בכל הספקטרום האלקטרומגנטי, ובכלל זאת: קרינה רדיואקטיבית, קרני רנטגן, קרינת על-סגול, אור נראה, גלי מיקרו וגלי רדיו. השפעות של קרינה על יצורים חיים נחקרות בתחומים שונים כגון: כימיה של קרינה, ביולוגיה מולקולרית וביולוגיה של התא, גנטיקה מולקולרית, תגובת רקמות לקרינה ועוד. Deinococcus radiodurans השפעות הקרינה על אנשים רדיוביולוגיה, דף שער בספרייה הלאומית ערך זה הוא קצרמר בנושא ביולוגיה. אתם מוזמנים לתרום לוויקיפדיה ולהרחיב אותו.
צ'ילזאורוס

צ'ילזאורוס (שם מדעי: Chilesaurus; מילולית: "לטאה צ'יליאנית") הוא סוג של דינוזאור תרופוד מקבוצת הטטנורים שהתקיים בסוף היורה שלפני 145 מיליון שנה מזמננו באמריקה הדרומית. הדינוזאור התגלה ב-2004 באייסן, דרום צ'ילה בידי דייגו סוארס (Diego Suárez), ילד בן שבע לצד הוריו הגאולוגים, שהפנו את המאובנים לקהילה המדעית. ממצאים נוספים התגלו ב"תצורות טוקוי" (Toqui Formation), לצד מאובנים של דיפלודוקיים. רוב הממצאים נמצאו מפורקים אך שלמים יחסית עם גולגולת מלאה ומספר עצמות נוספות כשלצידם נמצאו שלדים חסרים. הסוג תואר ב-2015 בידי החוקר פרננדו נובאס (אנ') ונקרא עקב הימצאו בצ'ילה. הסוג מכיל מין בודד - Chilesaurus diegosuarezi, הקרוי לכבוד דייגו סוארס. הצ'ילזאורוס היה דינוזאור קטן דו-רגלי באורך של 3.2 מטרים ובגובה של כלב. ישנה מחלוקת בין החוקרים על המינים הקרובים לו, האם הם היו תרופודים מקבוצת הטטנורים הטורפים או שמא השתייך לקבוצה (שכיום מבוטלת לפי רוב החוקרים) אורניתוסקלידה, ממנה התפצלו ראשוני בעלי אגן דמוי עוף מהתרופודים. דינוזאור זה היה צמחוני בהתאם לבסיס שיניו שהותאם לאכילת צמחייה מאשר לבשר, נוסף על עצם החיק שלו שפנתה אחורה אולי כדי לפנות מקום למעיים גדולות יותר שיכולות לעכל ביעילות צמחייה. הוא היה בעל רגליים חזקות שעזרו לו לרוץ מטורפים והיה גם בעל טפרים קצרים וכפופים על רגליו הקדמיות שעזרו להגן על בעליהם. מדיה וקבצים בנושא צ'ילזאורוס בוויקישיתוף צ'ילזאורוס, באתר האנציקלופדיה של החיים (באנגלית)
אלבסן רשאני

אלבסן רשאני (ידוע גם כאלבה רשאני; באנגלית: Elbasan Rashani; נולד ב-9 במאי 1993) הוא כדורגלן קוסוברי המשחק בקלרמון פוט ובנבחרת קוסבו. ב-24 ביולי 2014 חתם חוזה לארבע שנים עם ברונדבי מליגת העל הדנית וקיבל את המספר 14. על פי הדיווחים ברונדבי שילמה עבורו 4.9 מיליון כתרים דנים. שבוע לאחר מכן הוא ערך את הופעת הבכורה שלו בקבוצה במוקדמות ההליגה האירופית נגד קלאב ברוז' הבלגית, כשנכנס בדקה ה-76 במקומו של מייקל טייגסן. ב-11 בינואר 2016 הצטרף לרוזנבורג מליגת העל הנוורגית בהשאלה לעונה אחת. יומיים לאחר מכן ערך את הופעת הבכורה כשפתח בהרכב הקבוצה בניצחון 0–1 על אוד גרינלנד. ב-18 בנובמבר 2016 חתם על חוזה לשתי עונות עם רוזנבורג. ההעברה נכנסה לתוקף בינואר 2017. ב-4 באוגוסט 2017 חתם על חוזה לשלוש שנים וחצי באוד גרינלנד, וקיבל את המספר 11. יומיים מאוחר יותר הוא ערך את הופעת הבכורה שלו, כשפתח בהרכב בניצחון הביתי 1–2 על סוגנדל. ב-24 בינואר 2021 חתם על חוזה לשנה וחצי עם ארוזורום מליגת העל הטורקית. שלושה ימים לאחר מכן הוא ערך את הופעת הבכורה שלו בניצחון 0–2 על גלאטסראיי, כשנכנס כמחליף בדקה ה-46. ב-16 ביולי 2021 חתם על חוזה לשנתיים בקלרמון פוט מליגת העל הצרפתית. באוגוסט 2021 הוא ערך את הופעת הבכורה בקבוצה, כשנכנס כמחליף בדקה ה-78 במקומו של ג'ים אלווינה בניצחון 0–2 על בורדו. באותו משחק הוא אף בישל למוחמד באיו את שערה הראשון של הקבוצה. שבועיים לאחר מכן הבקיע את שעריו הראשונים בקבוצה, כשהוא מבקיע צמד שערים בתיקו 3–3 מול אולימפיק ליון. משנת 2010 עד 2015 רשאני היה חלק מנבחרות נורווגיה הצעירות השונות (17, 18, 19, 20, 21). בנבחרות אלה הוא הופיע ב-33 משחקים והבקיע שלושה שערים. ב-10 בנובמבר 2015 זומן לסגל נבחרת קוסובו למשחק ידידות נגד אלבניה. הוא ערך את הופעת הבכורה שלו כשנכנס כמחליף בדקה ה-67 במקומו של מרגים ברהימי והבקיע את שערה השני של הנבחרת בתיקו הביתי 2–2. רשאני נולד בוראמו בשוודיה להורים מקוסובו וגדל בקרגו שבנורווגיה. ליגת העל הנורווגית – 2016, 2017 הגביע הנורווגי – 2016 הסופר קאפ הנורווגי – 2017 מדיה וקבצים בנושא אלבסן רשאני בוויקישיתוף אלבסן רשאני, באתר Transfermarkt אלבסן רשאני, באתר Soccerway אלבסן רשאני, באתר National Football Teams אלבסן רשאני, באתר FootballDatabase.eu
פלטיהיסטריקס

פלטיהיסטריקס (שם מדעי: Platyhystrix; מילולית: "דרבן שטוח") הוא סוג נכחד של דו-חיים מסדרת הטמנוספונדילים, אשר חי במשך הקרבון הפנסילבני עד לתחילת הפרם באמריקה הצפונית שלפני 299 עד 279.5 מיליון שנה מזמננו. הוא עטה מפרש מוזר דומה לסינאפסידים קדומים כמו הדימטרודון והאדפוזאורוס, דבר שנבע מאבולוציה מתכנסת שכן היה דומה במראהו לצפרדע או סלמנדרה יבשתית. הסוג תואר בידי החוקר סמואל ונדל ויליסטון (אנ') ב-1911 והוא הכיל מין אחד - Platyhystrix rugosus, אשר התגלה בממצאים בטקסס. את שמו קיבל עקב מבנה המפרש שהזכיר קוצי דרבן. יצור זה הגיע לאורך של מטר אחד לרבות הזנב והיה בעל רגליים קטנות וחוליות גב ארוכות דמויות מפרש הדומות לזה של הדימטרודון שכנראה שימשו לוויסות אקלים ולחימומו. הוא היה בעל גולגולת חזקה, מוארכת ושטוחה וגוף גלילי שהזכיר את קרובו, הקאקופס. מבנה הגוף מרמז שהיה יבשתי יותר מהדו-חיים המודרניים ואולי היה קרוב לראשוני הזוחלים. הוא התקיים באזורי ביצות וגדות נהר בטקסס הקדומה ונשמר מטורפים גדולים כמו האירופס או זוחלים גדולים ששגשגו במשך הפרם. מדיה וקבצים בנושא פלטיהיסטריקס בוויקישיתוף פלטיהיסטריקס, באתר GBIF (באנגלית)
הטייס (סרט, 2021)

הטייס (ברוסית: Лётчик) הוא סרט דרמה ומלחמה רוסי בבימויו של רנאט דאוולטיארוב, שתוכנן לצאת לאקרנים ב-4 בנובמבר 2021, אך בעקבות הטלת סגר לאור עליית גל נוסף של מגפת הקורונה ברוסיה, נדחתה יציאתו ל־2 בדצמבר 2021. הסרט הופק בשיתוף פעולה עם משרד התרבות של רוסיה וקרן הקולנוע הרוסי. הסרט מתרחש במהלך החזית המזרחית במלחמת העולם השנייה. התסריטאים השתמשו בסיפור האמיתי של אלכסיי מארסייב, שמצא את עצמו בנסיבות דומות, איבד את שתי רגליו, אך עדיין המשיך להילחם. הבמאי רנאט דאוולטיארוב כינה את הסרט הגרסה שלו ל"האיש שנולד מחדש". דצמבר 1941. הטייס ניקולאי קומלב ממלא בהצלחה פקודה להרוס טור טנקים גרמני הנע לעבר מוסקבה. אך מטוסו של קומלב נפגע על ידי מפציצי האויב והטייס נאלץ לנחות נחיתת אונס את מטוסו IL-2 שלו בקרחת יער נידחת. נראה שהגרוע מכל מאחוריו - הוא שרד את הקרב האווירי. עם זאת, המבחנים רק מתחילים: קומלב הפצוע צריך לנסוע בשביל מדהים, להתגבר על כפור, כאב ורעב, להימלט מזאבים ויחידה מיוחדת של נאצים, שתפקידה למצוא אותו בכל מחיר. הטייס מונחה על ידי הרצון לחיות, אומץ ואהבה. בבית, אולגה מחכה לו, שהתמונה שלה היא שמחממת אותו בקור ועוזר לו להתקדם, אל הישועה. יש לו רק הזדמנות אחת לשרוד על מנת לחזור לאהובתו, לעלות שוב לשמיים ולנצח בקרב על חייו. פיוטר פיודורוב - ניקולאי קומלב (מבוסס על חייו של אלכסיי מארסייב) אנה פסקובה פאבל אוסאדצ'י ניקולוז פאיקרידזה מקסים אמליאנוב אלכסיי ברבש ולרי גרישקו אלנה דרובישה גלה מסחי הצילומים החלו בינואר 2019 במחוז נובגורוד. הצילומים נערכו גם באזור דמיאנסק, שם הופל מטוסו של מארסייב בשנת 1942. בנוסף לצילומי חוץ, נערכו צילומי פנים באחד הביתנים של מוספילם, על רקע ירוק, שהוחלף אחר כך. טריילר הסרט יצא לאקרנים ב-3 בינואר 2021. הקרנת הבכורה נקבעה ל-1 במאי 2021, אך מאוחר יותר נדחתה ל-4 בנובמבר של אותה שנה. בשל סגר שהוטל בנובמבר, יציאתו לאקרנים נדחתה לדצמבר 2021. "הטייס", במסד הנתונים הקולנועיים IMDb (באנגלית) הטייס, באתר קינופואיסק הטייס, באתר ekinobilet.fond-kino.ru הטייס, באתר kinobusiness.com קדימון הסרט (ברוסית) Вышел трейлер военной драмы «Летчик» с Петром Федоровым Новгородским журналистам удалось попасть на съемочную площадку фильма «Летчик» В Девятом павильоне «Мосфильма» идут съемки военной драмы «Летчик» режиссера Рената Давлетьярова «Лётчик» и «Девятаев» разошлись по разным датам
הנזיר (קלף טארוט)

הנזיר הקרוי גם הזמן והמתבודד, הוא קלף מספר 9 בארקנה הגדולה של קלפי הטארוט. הוא מתאר לרוב נזיר מתבודד בעל ברדס שמחזיק מקל הליכה ועששית, שעון חול או ספר וניצב על הר מושלג או על אדמה מדברית. הקלף מסמל התבודדות וחשבון נפש, תקופה של הסתגרות והקשבה לאינטואיציה ללא רעשי רקע חיצוניים. יש הגורסים כי קלף הנזיר מייצג את הצורך בסבלנות, בעוד אחרים מאמינים כי קלף הנזיר הוא בראש ובראשונה קלף של קביעת סדרי עדיפויות בחיים. סברה נוספת היא שקלף הנזיר מייצג את הקשר בין האדם לנשמתו, ושהוא מייצג שלב בו האדם לומד לכאורה טוהר ושלמות פנימית, התבוננות ללא שיפוט, הכרה והבנת מהות הדברים[דרוש מקור]. בספרו המלווה את חבילת הריידר, ווייט מפרש את קלף הנזיר כמו במסדר השחר המוזהב - כמי שהגיע להישגים, ומשמש כמדריך ומורה דרך לאחרים המעוניינים להגיע אליהם. ככזה, הוא אינו מתבודד או נחבא, אלא גלוי ועובד יד ביד עם ההולכים איתו. מדיה וקבצים בנושא הנזיר בוויקישיתוף אורי רז, טארוט – קלף הנזיר, באתר הטארוט של אורי רז
דוד וינבך

דוד וינבך (נולד ב-10 באוקטובר 1969) הוא חזן ומורה לפיתוח קול ישראלי. וינבך נולד ברחובות למשפחה חסידית-ירושלמית. אביו היה ראש הקהל של חסידות קרעטשניף. הוא התחנך בישיבות גבוהות בירושלים. את מסורת החזנות ירש מאביו וסבו, והוא מתגורר בבני ברק. בגיל צעיר היה סולן במקהלות ילדים ולמד במכון תל אביב לחזנות בהנהלת החזן נפתלי הרשטיק, ובהמשך התמחה אצל החזנים יצחק אשל ומשה שטרן. עוד במהלך לימודיו במכון לחזנות, שימש כחזן בבתי הכנסת הגדולים של פתח תקווה ורחובות. בשנת 1999 התמנה לחזן הראשי של בית כנסת הגדול ברמת גן. לאחר מכן כיהן כ-10 שנים כחזן בבית כנסת ישראל הצעיר בפורסט הילס בקווינס, ניו יורק. בהמשך התמנה לחזן הראשי בבית כנסת הגדול תפארת דוד וירושלים המאוחד במונטריאול. וינבך מופיע בקונצרטים ברחבי העולם והופיע בין היתר בסדרת הקונצרטים של "יובל" בליווי התזמורת הפילהרמונית הישראלית. חוץ מעיסוקו בחזנות הוא מעביר הרצאות וסדנאות על חזנות ונוסח התפילה. קהילות הקודש, 2004 הכינור שנדם - מחווה ליוסל'ה רוזנבלט 2011 חזני העולם שרים קרליבך 2008 הבן יקיר לי וידאו 2005 לשמוע אל הרינה ואל התפילה 2004 הבן יקיר לי cd 1997 דוד וינבך, באתר MusicBrainz (באנגלית) דוד וינבך, דף שער בספרייה הלאומית מידע על דוד וינבך בקטלוג הספרייה הלאומית דיסקוגרפיה של דוד וינבך, באתר Israel Music (באנגלית) ישראל כהן, ‏חשיפה: הלחן הגנוז של מלך החזנים יוסל'ה רוזנבלט ל"תפילת טל", באתר כיכר השבת, 24 באפריל 2016 משה ויסברג, אבל החסידות: ראש הקהל הנערץ הלך לעולמו, באתר בחדרי חרדים, 3 באוקטובר 2018 TACI :: Success Stories, www.taci.org.il
שורש 11

שורש 11, או רוּ בּוּ (בסינית: 入部, פיניין: Rùbù) הוא השורש האחד-עשר של הכתב הסיני. פירושו "להיכנס" או "להצטרף" והוא אחד מתוך 23 (מתוך סך הכל 214 שורשי הקאנגשי) שורשים המורכבים משני קווים. במילון קאנגשי יש 28 תווים (מתוך 49,030) שניתן למצוא תחת שורש זה. השורש בכתב עצמות הניחוש, (甲骨文, גְ'יָאגוּוֶן, פיניין: Jiǎgǔwén) מלפני 3,500 שנה השורש בכתב כתובות הברונזה, (גִ'ין וֶן; 金文; פיניין: Jīn wén) מלפני 2,500-3,000 שנה השורש בכתב החותם הגדול (דָאגְ'ווָאן; 大篆; פיניין: Dàzhuàn) לפני מעל 2,000 שנה השורש בכתב החותם הקטן (שְׂיָאוגְ'ווָאן, 小篆, xiǎozhuàn) Fazzioli, Edoardo (1987). Chinese calligraphy: from pictograph to ideogram: the history of 214 essential Chinese/Japanese characters. calligraphy by Rebecca Hon Ko. New York: Abbeville Press. ISBN 0-89659-774-1. Leyi Li: “Tracing the Roots of Chinese Characters: 500 Cases”. Beijing 1993, ISBN 978-7-5619-0204-2 KangXi: page 125, character 32 Dai Kanwa Jiten: character 1415 Hanyu Da Zidian: volume 1, page 102, character 1 Dae Jaweon: page 266, character 18 מדיה וקבצים בנושא שורש 11 בוויקישיתוף Unihan data for U+5165
שורש 12

שורש 12, או בַּה בּוּ (בסינית: 八部; בפיניין: Bā bù) הוא השורש השנים-עשר של הכתב הסיני. פירושו "שמונה" והוא אחד מתוך 23 (מתוך סך הכל 214 שורשי הקאנגשי) שורשים המורכבים משני קווים. במילון קאנגשי יש 44 תווים (מתוך 49,030) שניתן למצוא תחת שורש זה. כאשר הוא מרכיב תו עם שורשים אחרים לפעמים מופיע בצורה הזו: 丷, כגון ב 䒑. השורש בכתב עצמות הניחוש, (甲骨文, גְ'יָאגוּוֶן, פיניין: Jiǎgǔwén) מלפני 3,500 שנה השורש בכתב כתובות הברונזה, (גִ'ין וֶן; 金文; פיניין: Jīn wén) מלפני 2,500-3,000 שנה השורש בכתב החותם הגדול (דָאגְ'ווָאן; 大篆; פיניין: Dàzhuàn) לפני מעל 2,000 שנה השורש בכתב החותם הקטן (שְׂיָאוגְ'ווָאן, 小篆, xiǎozhuàn) יש ניואנס עיצובי בגופני הדפסה שונים עבור שורש זה. במילון הקאנגשי ובהנג'ה הקוריאנית, יש קו אופקי קצר בתחילת הקו השני של תו. קו קצר זה אינו קיים ברוב הגופנים הסיניים המפושטים המשמשים בסין, למעט כמה מקרים כמו הדמות八כמו בסמל של צבא השחרור העממי. הוא קיים ברוב הגופנים הסיניים המסורתיים אך לא בכולם. בגופן יפני, נוכחותו של הקו הקצר תלויה בעיצוב כל גופן. הקו האופקי הקצר קיים רק בהדפסת גופן, ולא בצורות שונות של כתב יד. Fazzioli, Edoardo (1987). Chinese calligraphy: from pictograph to ideogram: the history of 214 essential Chinese/Japanese characters. calligraphy by Rebecca Hon Ko. New York: Abbeville Press. ISBN 0-89659-774-1. לוי לי: "התחקות אחר שורשי הדמויות הסיניות: 500 מקרים". בייג'ינג 1993,ISBN 978-7-5619-0204-2 KangXi: עמוד 126, תו 26 Dai Kanwa Jiten: דמות 1450 דיי ג'אבון: עמוד 274, תו 13 האניו דה זידיאן: כרך 1, עמוד 241, תו 3 מדיה וקבצים בנושא שורש 12 בוויקישיתוף נתוני Unihan עבור U+516B
סיפורה של רות

סיפורה של רות (באנגלית: The Story of Ruth) הוא סרט קולנוע אמריקאי מסוגת סרטים רומנטיים היסטוריים משנת 1960 בבימויו של הנרי קוסטר, עם אילנה עדן, סטיוארט ויטמן ופגי ווד בתפקידים הראשיים. בתפקיד הראשי משחקת השחקנית הישראלית אילנה עדן. היא הייתה בת 19 וזה היה סרטה הראשון. היא הופיעה עוד בסרט נוסף - מבצע קהיר (1966) בתפקיד משנה ואלה היו הופעותיה היחידות בסרטי קולנוע. התסריט מבוסס בחלקו על מגילת רות אבל מתרכז גם בתרבות הפגנית של מואב עם הקרבת ילדות לאל כמוש והוויכוח בין הדת היהודית המונותאיסטית לתרבות האלילית. רות (אילנה עדן) משרתת ככוהנת במקדש לאל כמוש במואב תחת פיקוחה של הכוהנת הראשית (ויוקה לינדפורס). אביה העני הביא אותה בילדותה לכוהן הגדול (ת'אייר דייוויד) תמורת כסף. כדי שתהיה קורבן לכמוש. היא עמדה להיות מוקרבת אלא שהתגלה כתם בזרועה שפסל אותה וחברתה הועלתה כקורבן במקומה. כעת מתכוננות הכוהנות לקורבן נוסף. נעמי (פגי ווד), אלימלך (לס טרמיין) ובניהם מחלון (טום טריון) וכליון (ג'ון גבריאל) הם יהודים שהיגרו למואב מבית לחם בגלל רעב. הם צורפים מבוקשים ומחלון מתקין כתר מזהב שיושם על ראש הילדה המוקרבת. מחלון מביא את הכתר למקדש ונפגש שם עם רות. מתפתח ביניהם דו-שיח על אמונה באל נראה (כמוש) לאלוהים בלתי נראה. רות מתאהבת במחלון ומתחילה לפקפק באמונתה בכמוש. כאשר הכהן הגדול עומד לנעוץ את חרבו בילדה השוכבת למרגלות כמוש, משמיעה רות צעקה והכהן נעצר אך לבסוף מבצע את זממו. רות נמלטת אך נתפסת, נעצרת ושערה נגזז. חיילים מתפרצים לביתו של אלימלך, הורגים את אלימלך וכליון ולוקחים את מחלון לעבודת פרך במחצבה לכל חייו. כעבור מספר חדשים משוחררת רות ומנסה לשחרר את מחלון בעזרת שוחד. בעת הבריחה נדקר מחלון ונפצע קשה. הוא מובל לבית אלימלך ולפני מותו הוא מקדש את רות בטבעת. נעמי מחליטה לחזור לבית לחם. את אלמנתו של כליון, ערפה, (זיוה רודן) היא משכנעת להישאר במואב ולהקים שם משפחה אבל רות דובקת בה ומחליטה לחזור אתה לבית לחם. בדרך הן מתחמקות מחיילים מואבים שרודפים אחריהם. הן מתקבלות בבית לחם בזלזול על ידי הנשים בעיקר בגלל מוצאה המואבי של רות. רות ונעמי משתכנות בחורבה ורות מתחילה ללקט שיבולים בשדות של בועז (סטיוארט ויטמן), קרוב משפחה של אלימלך. המפגש הראשון ביניהם הוא טעון בגלל יחסו המתנשא של בועז על האישה המואביה אף על פי שהוא נשבה ביופייה. טוב (ג'ף מורו) הוא קרוב משפחה עשיר של אלימלך וגם הוא מתאהב ברות, משפץ את ביתם, מצייד אותם במזון רב ומתכוון לשאת אותה לאישה. מעלילים על רות שהיא מואבייה ועדיין עובדת אלילים. נערך לה משפט בפני זקן העדה (בזיל רויסדל) והיא מזוכת. בבית לחם עורך טוב את חגיגת היין ומודיע שמחר יישא את רות לאישה. כולם שותים ומשתכרים. לפי עצת נעמי מגיעה רות לבועז ומביעה לפניו את אהבתו אליה ורצונה להינשא לו. למחרת מתלבשת רות לחתונה, מתקרבת לטוב ואומרת לו בפומבי שאינה אוהבת אותו. טוב מודיע שבתור קרוב משפחה הוא חייב לשאת את רות (חוק ייבום). בועז מגלה לכולם את פגישתם בלילה וטוב זורק לעברו את סנדלו ומשחרר את רות מהתחייבותו וכל הקהל מריע. לבסוף נאמר כי הם הולידו את עובד ועובד הוליך את ישי וישי הוליד את דוד ומדוד נולד המשיח (ישו). מדיה וקבצים בנושא סיפורה של רות בוויקישיתוף "סיפורה של רות", במסד הנתונים הקולנועיים IMDb (באנגלית) "סיפורה של רות", באתר נטפליקס "סיפורה של רות", באתר AllMovie (באנגלית) "סיפורה של רות", באתר Rotten Tomatoes (באנגלית) "סיפורה של רות", במסד הנתונים הקולנועיים KinoPoisk (ברוסית) על הפקת סיפורה של רות, באתר יוטיוב סיפורה של רות, באתר TCM